Rrëshajët

thumb|Zbritja e Shpirtit të Shenjtë në formë flakëzash mbi besimtarët dhe apostujt e [[Jezusit - El Greco]] Rrëshajët ose rrushajët ( greq. πεντεκοστή - pentekoste - "e pesëdhjeta (ditë)). Është festa ditën e 50 pas Pashkëve dhe 10 ditë pas festës së Ngjitjes së Jezusit në qiell. Është festë e lëvizshme ne mvarësi të Pashkëve. Festa e Rrëshajëve rrjedh nga festa hebraike Shavut. Si festë e krishterë përmendet për herë të parë në vitin 130. Rrëshajët është festa e dërgimit të Shpirtit të Shenjtë apostujve të Krishtit dhe është fillimi i krijimit (themelimit) zyrtar të kishës së Krishtit. Kjo përshkruhet në Besëlidhjen e Re, Vepr. 2:1 :(''Dhe kur dita e Rrëshajëve erdhi plotësisht, ata të gjithë me marrëveshje ishin mbledhur në një vend. Dhe papritur erdhi një zë nga qielli si një erë vërsulëse e fuqishme, dhe mbushi të gjithë shtëpinë ku ata po rrinin. Dhe tek ata u shfaqën gjuhëza të çara si ato të flakës, dhe u ul mbi secilin prej tyre. Dhe ata u mbushën të gjithë nga Shpirti i Shenjtë dhe nisën të predikojnë në gjuhë të tjera, siç i urdhëronte Shpirti'').

Me "mrekulli të Rrëshajëve" tregohet aftësia e mrekullueshme e apostujve për të folur dhe kuptuar të gjitha gjuhët. Me këtë ngjarje u hoq nga pikëpamja e krishtere "gjuhë çoroditja babilonike", me të cilën Perëndia ndëshkoi njerzit për kryelartësinë e tyre në ndërtimin e kullës së Babelit. Teologjikisht mrekullia e Rrëshajëve është misioni i kishës, t´ju drejtohet në gjuhën e tyre të gjithë njerzve, pamvarësisht nga kombësia dhe raca.

Kishat Pentekostale të krishtera, të cilat quhen kështu (Rrëshajore) sepse theksojnë Shpirtin e Shenjtë ne çdo njeri, dhe i kremtojnë Rrëshajët si përvjetor i të mbushurit me Shpirtin e Shenjtë të dishepujve, siç përshkruhet në Besëlidhjen e Re tek Vepr. 2:17. Kremtimi i Rrëshajëve bëhet edhe nga kisha të tjera. Në Kishën katolike romake dhe në ato të Lindjes, festa e së Dielës së Rrëshajëve kremtohet me madhështi (renditja më e lartë liturgjike e të gjitha festave).

Shiko edhe

 * Shpirti i Shenjtë

Lidhje të jashtme
Pinkster Pentecosta Пяцідзесятніца Тройца (сьвята) Петдесетница Pentecosta Letnice Pinse Pfingsten Πεντηκοστή Pentecost Pentekosto Pentecostés Nelipüha Mendekoste Helluntai Pentecôte Pinkster פנטקוסט Duhovi (blagdan) Pünkösd Pentakosta Hvítasunnudagur Pentecoste ペンテコステ 성령강림주일 Pingste Pentecostes Päischten Pinkstere Pantekote Sekminės Педесетница Пентекост Pingsten Pinkster Pinksteren Pinse Pinse Pingschtfescht Zesłanie Ducha Świętego Pentecostes Pintikustis Rusalii День Святой Троицы Pentecost Turíce Binkošti Духови (празник) Pingst Pentekoste Pentekost День святої Трійці Lễ Thất Tuần Céncweme 五旬節 五旬節